کی ئیوشی خه زان فه سل سه ردیگه
فه سل دل ته نگی پر له ده ردیگه
کی ئیوشی خه زان فه سلی دلگیره
فه سل موره مور یه ی دایه ی پیره
کی ئیوشی خه زان فه سلی پر خه مه
هه ر چی له داخی م بیوشم که مه
کی ئیوشی خه زان فه سل زه وق نیه
فه سل ئاشقی فه سل شه وق نیه
کی ئیوشی خه زان فه سل ژارانه
فه سل دل ته نگی سه ونزه دارانه
کی ئیوشی خه زان فه سل زه ردیگه
فه سل دی مردگ پر له ده ردیگه
کی ئیوشی خه زان فه سلی خه م باره
ئایه م وه ده رد خه زان دوچاره
هنای خه زان تیه ی باخ بوده بهه یشت
چمان تاووسی په ر کیشی له ده یشت
هه ر داری دیونی وساس وه پاوه
فه سل هزار ره نگ خسیه وه لاوه
هنای وای شه مال که نگلاشگ که نی
هه ر وه لنگی سازی وه ته نیا ژه نی
هنای خه زان تیه ی خش خش داران
خه ی ده مه و هیور ده نگ خشه ی واران
خشه ی هه ر وه لنگی له پای هه ر داری
خه ی ده مه و هیور قیقه ی نازاری
خه زان وه هار هیور یارانه
فه سل ئاشقی ژیر وارانه
فه قه ت م ته نیام له ئی خه زانه
شوون پای دووسم های خیاوانه
هنای م ته ر بوم واران واریدن
کی چه تر گیسی را م باریدن ؟؟
جه‌لال کوهی
